Oeps! Walliese regering twiet pornografie | Netwerk24
Die amptelike Twitter-blad van die Walliese regering wat die pornografiese video’s ‘gedeel’ het.Foto: Twitter
Die amptelike Twitter-blad van die Walliese regering het twee twiets wat grafiese pornografie bevat die kuberruim ingestuur.
Albei twiets is oorspronklik deur ’n ander blad gedeel waarna die Twitter-blad van die Walliese regering dit hertwiet het.
Albei twiets het ’n grafiese video van ’n seksuele aard bevat. Die twiets is gou verwyder.
’n Amptenaar het aan die BBC gesê die blad het deurgeloop onder ’n “kuberaanval” maar hy het nie meer besonderhede verskaf nie.
Volgens die amptenaar is die twiets nie per ongeluk deur iemand op die Walliese regering se kommunikasiespan gedeel nie.
LEES OOK: Het jy al pornografie aanlyn gekyk? Lees dan hier
Die Walliese regering het om verskoning gevra op sy Twitter-blad en ook getwiet “ons is vol vertroue die saak is nou opgelos”.
Een van die eksplisiete twiets het kykers gevra om ’n punt toe te ken aan die meegaande video. Die skrywer van die twiet belowe dat almal wat ’n punt toeken ’n “spesiale geskenk” in ’n private boodskap sou ontvang.
Die amptelike Twitter-blad van die Walliese regering het meer as 14 700 volgelinge.
Alan Woodward, kenner van kuberveiligheid, het die Walliese regering geloof vir sy “vinnige optrede” deurdat hy dadelik die eksplisiete video’s verwyder en om verskoning gevra het.
Meer oor: Wallis | Twitter | Pornografie | Tegnologie
Voormalige aanklaer vas vir pornografie
Duisende pornosterre in sak en as oor betaling